Illum kelli l-pjaċir nilqa' lill-Prim Ministru l-ġdid tal-Greċja Alexis Tsipras fi Brussell. It-taħditiet tagħna dwar għadd ta' kwistjonijiet ta' interess komuni kienu skjetti u sinċieri. Fir-rigward tal-assistenza finanzjarja Ewropea lill-Greċja, enfasizzajt il-ħtieġa li tinstab soluzzjoni li tkun aċċettabbli għall-istati membri kollha involuti fin-negozjati. Dawk in-negozjati ser isiru fil-grupp tal-euro. Ser ikunu diffiċli, ser jeħtieġu kooperazzjoni u djalogu kif ukoll sforzi determinati mill-Greċja. Qbilna dwar l-importanza tal-għaqda fl-Unjoni Ewropea fir-rigward ta' sfidi ewlenin oħra li l-Ewropa qed tiffaċċja.